Textarnir sem lesnir eru í kirkjum landsins á þessum Drottins degi sem er 19. sd . eftir þrenningarhátíð , fjalla allir um syndina á einn eða annan hátt , eins og við höfum fengið að heyra . Guðspjallið segir frá því þegar Jesús fyrirgefur manni , sem er lamaður , syndir hans og lendir í orðaskaki við farísea af því tilefni . Þá sté Jesús í bát og hélt yfir um og kom til borgar sinnar . Þar færa menn honum lama mann , sem lá í rekkju . Þegar Jesús sá trú þeirra , sagði hann við lama manninn : " Vertu hughraustur , barnið mitt , syndir þínar eru fyrirgefnar . " Nokkrir fræðimenn sögðu þá með sjálfum sér : " Hann guðlastar ! " En Jesús þekkti hugsanir þeirra og sagði : " Hví hugsið þér illt í hjörtum yðar ? Hvort er auðveldara að segja : , Syndir þínar eru fyrirgefnar' eða : , Statt upp og gakk' ? En til þess að þér vitið , að Mannssonurinn hefur vald á jörðu að fyrirgefa syndir , þá segi ég þér " - og nú talar hann við lama manninn : " Statt upp , tak rekkju þína , og far heim til þín ! " Og hann stóð upp og fór heim til sín . Guðspjallið segir frá því þegar Jesús fyrirgefur manni , sem er lamaður , syndir hans og lendir í orðaskaki við farísea af því tilefni . Farísear voru strangtrúaðir menn á dögum Jesú . Þeir höfðu það fyrir satt að allir sjúkdómar stöfuðu af því að hinn sjúki hefði á einhvern hátt syndgað gegn Guði . Sú barátta var gegn sjúkdómum og dauða , en hún var líka gegn synd og fordómum og öllu því sem veldur aðgreiningu og útskúfun í mannlegu samfélagi . Þessi saga er til í bæði Matteusar , Markúsar og Lúkasarguðspjalli en þó með nokkuð ólíkri áherslu . Við teljum okkur ekki þurfa á siðapredikunum að halda . En þó að tímarnir breytist og kreddum kirkjunnar fækki , þá þýðir það ekki að syndin sé horfin úr heimi . Það gerir hún líka á landinu okkar bláa , bæði á opinberum vettvangi og á hinu persónulega sviði mannlífsins . Hér áður fyrr var gjarnan talað um það að Íslendingar væru ein þjóð í einu landi . Slíkt tal á hátíðarstundum hjá ráðamönnum vekur í dag ekki annað en hlátur þeirra sem heyra . Langar biðraðir fólks sem á ekki fyrir mat og brýnustu nauðþurftum myndast hjá Mæðrastyrksnefnd og öðrum neyðarmóttökum samfélagsins í hverjum mánuði svo sem Rauða krossinum og Hjálparstarfi Þjóðkirkjunnar . Í þeim er að finna sjúklinga , öryrkja og einstæðar mæður , en einnig venjulegt launafólk sem lifir ekki af lágum launum sínum . Til okkar koma ótaldir skjólstæðingar í hverri viku og hafa sömu sögu að segja . Oft sundrast fjölskyldur og hjónabönd vegna þess að of lítill tími gefst til að rækta sambandið innan fjölskyldunnar . Hvaða orð hæfir þessu ástandi best að þínu mati ? Við erum hvert og eitt í hlutverki lama mannsins í guðspjallinu sem Jesús læknar og fyrirgefur . Við þurfum á fyrirgefningunni að halda , þurfum á lækningu að halda , bæði í hinu opinbera lífi og innan heimilisins . Það er eitthvað mein sem hefur grafið um sig í þjóðarsálinni og við þurfum á hjálp að halda til að losna við það . Jesús segir ekki kæruleysislega við lama maninn í guðspjallinu , “ þetta er allt í lagi vinur , þér er fyrirgefið ” og lætur hann síðan afskiftalausan . Nei , hann læknar manninn , reysir hann upp , gefur honum nýja krafta , nýjan þrótt til að takast á við tilveruna . En ljós Jesú lýsir upp myrkrið , afhjúpar syndina . Það er margir sem fyrtast yfir því kastljósi sem boðskapur Jesú beinir út í samfélagið , láta kirkjuna og orð hennar jafnvel fara í taugarnar á sér . En köllun Jesú er einföld og boðskapur hans tær . Páll skrifar : ” Svo hafið þér ekki lært að þekkja Krist . Já við höfum fengið að heyra um Krist á Íslandi frá upphafi . Eða er kominn tími til að höggva á hinar fornu klukkur sem kalla okkur til iðrunar og loka hinum gömlu kirkjum sem minna á boðskap sem er þyrnir í augum þess er ekki vill sjá og heyra ? Þessum spurningum verður auðvitað hver að svara fyrir sig . Og hvernig er það með þjóðfélagið okkar ? Er það eins og við viljum ? Er allt í sómanum ? Ákvörðun okkar skiptir sköpum fyrir okkur sjálf , fjölskyldu okkar og samfélagið allt . Gefum ekki djöflinum færi .